কবীর চৌধুরী: আমরা এই ব্যাপারটার উপর খুব গুরুত্ব দিই। আমাদের যে নতুন শিক্ষা নীতি ২০০৯ হয়েছে তাতে খুব স্পষ্টভাবে আমরা বলেছি যে, প্রাথমিক পর্যায়ে শিক্ষার মাধ্যম হবে মাতৃ ভাষা বাংলা। ইংরেজী ক্লাস থ্রি থেকে শেখানো যেতে পারে। কিন্তু কিছুতেই মাধ্যম হিসাবে নয়। একটা ভাষা হিসাবে তা শেখানো যেতে পারে। আর আমরা গুরুত্ব দিয়েছি যে ধর্ম শিক্ষা, আনুষ্ঠানিক ধর্ম শিক্ষা, প্রাথমিক পর্যায়ে থাকবে না। আনুষ্ঠানিক ধর্ম শিক্ষার বদলে দেয়া হবে, প্রাথমিক পর্যায়ে নৈতিকতা শিক্ষা দেয়া হবে, যা সব ধর্মের মানুষের জন্য সমান প্রযোজ্য।